ট্রাম্প প্রশাসনের সাড়াশি অভিযানে ভীত-সন্ত্রস্ত হয়ে পড়া বাংলাদেশীদের জন্যে স্বস্তির বার্তা দিলেন নিউইয়র্কের ইমিগ্রেশন এটর্নিরা। মূলধারার রাজনীতিক ও খ্যাতনামা আইনজীবী মোহাম্মদ এন মজুমদার ও ইয়াকুব এ খান সিপিএর সার্বিক সহায়তায় ১৯ জানুয়ারি শুক্রবার সন্ধ্যায় অনুষ্ঠিত এক সেমিনার থেকে অভিবাসনের মর্যাদা নিয়ে সংকটে থাকা বাংলাদেশীদের নানা পরামর্শ দেয়া হয়। অভিবাসন-আইনে বিশেষভাবে পারদর্শী এটর্নি ব্যতিত অন্য কারোর কথায় যেন নিজের বিপদ কেউ ত্বরান্বিত না করেন- সে অনুরোধও জানানো হয় এ সেমিনার থেকে।